OpenLLM-France/wikimedia huggingface dataset:
# Sōkoban

Sokoban Sōkoban (倉庫番, encarregat del magatzem) és un videojoc de trencaclosques on el jugador ha d'empènyer les caixes (o boles segons la versió) en un laberint, vist des de sobre i intentant col·locar-les en les destinacions que es demanen. Només una caixa pot ser empesa un cop i no es pot trencar-la ni moure-la quan entra en una zona de difícil accés sobretot quan entra en contacte amb les "parets". S'han realitzat moltes versions en videojoc. El Sokoban fou creat el 1980 per Hiroyuki Imabayashi i es va publicar el 1982 per Thinking Rabbit, una antiga empresa de programari ubicada a Takarazuka, Japó. Thinking Rabbit també va publicar tres continuacions: Boxxle, Sokoban Perfect i Sokoban Revenge. Al llarg dels anys s'han creat versions per a tota mena de plataformes plataformes informàtiques, incloent-hi els ordinadors personals i domèstics. També s'han realitzat moltes versions per videoconsoles i portàtils, telèfons mòbils, calculadores gràfiques i càmeres digitals del tipus Canon PowerShot. Hi ha molts altres videojocs de trencaclosques, com el Chip's Challenge i Rocks and Diamonds, que tenen una jugabilitat semblant al Sokoban pel KDE. El videojoc del tipus roguelike anomenat NetHack conté una sèrie de nivells a masmorres que van ser dissenyats deliberadament per simular el videojoc tipus Sokoban.

## Referències i notes

* Dorit Dor, Uri Zwick, SOKOBAN and other motion planning problems. Computational Geometry: Theory and Applications 13, 215-228 (1999).
* Joseph C. Culberson, Sokoban is PSPACE-complete. Technical Report TR 97-02, Dept. of Computing Science, Universitat d'Alberta, 1997. També: http://web.cs.ualberta.ca/~joe/Preprints/Sokoban.
* Andreas Junghanns, Jonathan Schaeffer, Sokoban: A Case-Study in the Application of Domain Knowledge in General Search Enhancements to Increase Efficiency in Single-Agent Search. Intel·ligència Artificial, reportatge especial en busca, 2000.

## Enllaços externs

* Sōkoban - Lloc web oficial
* Web de Sokoban a la Universitat d'Alberta (anglès)
* Anàlisi de la versió New Sokoban (desenvolupat per Toni Sala) a VaDeJocs.cat a Internet Archive (català)
# Scribonia de usucapionibus

Scribonia de usucapionibus va ser una antiga llei romana de les anomenades Agrariae, establerta potser l'any 34 aC sota els cònsols Luci Escriboni Libó i Marc Antoni. Prohibia la usucapió de servituds sobre propietats urbanes i no requeria per la seva extinció ni bona fe ni títol just.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 53.
# Malcolm Guthrie

Malcolm Guthrie (Hove, 10 de febrer de 1903 - Londres, 22 de novembre de 1972) és un lingüista anglès, fill d'un enginyer escocès i de mare neerlandeses. Professor de llengües bantus, conegut fonamentalment per la seva classificació de les llengües bantus (Guthrie 1971). Aquesta classificació, encara que no lliure de disputa, és encara la que més s'utilitza.
L'obra més important de Guthrie és Comparative Bantu que va aparèixer en 4 volums publicats en 1967 (volum 1), 1970 (volums 3 i 4), i 1971 (volum 2). Els 4 volums ofereixen no només una classificació genètica, sinó també una reconstrucció del Proto-Bantu com protollengua de la família de les llengües bantúes. Per a la seva reconstrucció, Guthrie va obtenir dades de 28 'llengües tests' que va recollir més o menys aleatòriament. Hi ha qui ha dit, per exemple Möhlig, que això fa la reconstrucció poc fiable, ja que les formes reconstruïdes, i en conseqüència l'arbre genètic, serien diferents si es canviés la selecció de les llengües.
Guthrie també va escriure extensivament sobre una àmplia gamma de llengües bantus com el lingala, el bemba, el mfinu i el teke. Va morir a Londres d'un atac de cor el 22 de novembre de 1972.

## Obres

* Guthrie, Malcolm (1948) The classification of the Bantu languages. London: Oxford University Press for the International African Institute.
* Guthrie, Malcolm (1967–71) Comparative Bantu: an introduction to the comparative linguistics and prehistory of the Bantu languages. 4 vols. Farnborough: Gregg Press.
* Möhlig, Wilhelm J.G. (1974) ‘Guthries Beitrag zur Bantuistik aus heutiger Sicht’, Anthropos, 71, 673-715.

## Enllaços externs

* "Obituary: Malcolm Guthrie"
* (anglès) Biografia de M. Guthrie Arxivat 2013-04-03 a Wayback Machine.. Africanhistory.
# Vímpel

El grup Vímpel (en rus: Вымпел), també conegut com a grup Vega o Spetsgruppa V, és una unitat de força d'operacions especials russa.
La unitat va ser creada el 1981 pel general Drozdov de la KGB com unitat OSNAZ especialitzada en la infiltració profunda, el sabotatge, l'acció universal directa/encoberta, la protecció d'ambaixades i per l'activació de cèl·lules espies en cas de guerra. La majoria dels membres de Vímpel parlen dues o tres llengües estrangeres, a causa del fet que duen a terme operacions internacionals. Les missions i feines específiques no són de coneixement públic.
La unitat va adquirir de forma ràpida la reputació de ser la millor unitat de les forces especials soviètiques, superant les capacitats d'altres organismes com el GRU o el MVD.
# Bonifaci d'Alsàcia

Bonifaci d'Alsàcia (Bonifacius) (mort el 673) va ser el segon duc d'Alsàcia entre aproximadament 656 i 662.

## Biografia

Vers 656 va succeir a Gondoí d'Alsàcia com a duc. Com altres ducs posteriors va afavorir l'expansió del cristianisme creant abadies que asseguren l'evangelització.
Bonifaci va fundar vers el 660 l'abadia de Wissembourg i poc després de l'abadia de Munster. El desbrossament del massís dels Vosges va començar sota el seu govern.
El va succeir com a duc Etichó-Adalric d'Alsàcia.
# Bojan Jokič

Bojan Jokić, (nascut el 17 de maig de 1986 a Kranj) és un futbolista professional eslovè, que juga com a lateral esquerre a l'FC Ufa rus. També és internacional amb la seua selecció.

## Carrera

Va començar la seua trajectòria al seu país, on va aconseguir, fins i tot, un títol de Lliga amb el Gorica.

### FC Sochaux

El juny del 2007 va firmar un contracte de quatre anys amb el Sochaux, a l'equip francès va tenir dues primeres temporades molt prometedores. Abans de començar a perdre el protagonisme.

#### cessió al Chievo Verona

El 30 de gener de 2010 el FC Sochaux va cedir el lateral esquerre eslovè a l'AC Chievo Verona fins al juny de 2010.

### Chievo Verona

Després d'aquesta primer període cedit, l'estiu del 2010 va fitxar definitivament per l'equip italià, on s'assentaria com a titular en el lateral esquerre.

### Vila-real CF

El 4 de juliol es va fer oficial el seu fitxatge per l'equip groguet. Va arribar després de finalitzar el seu contracte amb el Chievo, va firmar per quatre anys. A l'equip de la Plana el jugador no va aconseguir un lloc com a titular, d'una banda per una lesió, i d'altra banda, per la indiscutible titularitat de Jaume Costa. Va debutar oficialment amb l'equip groguet en la setena jornada de la Lliga 2013-14, va jugar els 90 minuts contra el Betis.

#### cessió al Nottingham Forest

El 8 de gener de 2016, Jokić va ser cedit al Nottingham Forest per la resta de la temporada 2015-16.

## Trajectòria internacional

És jugador de la selecció de futbol d'Eslovènia. Va marcar el seu primer i únic gol oficial el 3 de març de 2010 en un partit amistós contra la selecció del Qatar. Amb aquesta selecció també ha jugat el Mundial de futbol de Sud-àfrica del 2010.

### Gols com a internacional

| # | Data | Estadi | Oponent | Marcador | Resultat | Competició |
| 1 | 03-03-2010 | Estadi Ljudski vrt, Maribor | Qatar | 4–1 | 4–1 | Amistós |

## Palmarès
### ND Gorica

* Lliga eslovena: 2005–06
   * Finalista: Lliga eslovena 2006–07

## Referències

* ↑ «Football: le Sochalien Bojan Jokic prêté au Chievo...» (en francès). Reuters. Arxivat de l'original el 2012-02-22. [Consulta: 5 juliol 2013].
* ↑ «L'eslové Bojan Jokic serà el primer reforç del Vila-real de Primera». Vilaweb, 05-07-2013. [Consulta: 5 juliol 2013].
* ↑ «El Villarreal ficha a Bojan Jokic» (en castellà). Marca, 04-07-2013. [Consulta: 5 juliol 2013].
* ↑ «Real Betis 1-0 Vila-real» (en castellà). Soccerway, 29-09-2013. [Consulta: 12 febrer 2014].
* ↑ «El Vila-real CF cedeix al defensa Bojan Jokic al Nottingham Forest». Diari Actualitat Diària, 08-01-2016. Arxivat de l'original el 2016-09-20. [Consulta: 8 febrer 2016].

## Enllaços externs

* Estadístiques a Nogometna zveza Slovenije (eslovè)
* Estadístiques a National Football Teams (anglès)
* Estadístiques a Soccerway (castellà)
# Bojan Adamič

Bojan Adamič (Ribnica, 9 d'agost de 1912 – Ljubljana, 3 de novembre de 1995) fou un compositor eslovè.
Aquest compositor va escriure la música de desenes de films. Es graduà en piano a l'Acadèmia de Música de Ljubljana amb el professor Janko Ravnik. Malgrat preferir el Jazz en primer lloc, que més tard es concentrà en el cinema, l'etapa pop i la música clàssica.
Compongué música per a més de 200 films eslovens i estrangers, també apareix com a actor en dos films i la realització de la partitura per altres dos. Adamic desenvolupà un so específic, sobre la base d'elements populars, que està present en tota la seva obra.
Fou l'autor d'un llibre envers cançons eslovenes, Samospevi, 1943-1945, publicat el 1971.
En un cert temps fou President de la Societat de Compositors d'Eslovènia. Va ser molt de temps director de la Radio i televisió de Ljubljana, i el cap de la producció musical de Dansa i l'Orquestra del país eslovè des del 1980.

## Referències

* ↑ Meden, Ahak «Adamič Bojan (1912-1995)». Slovenska Biografija, 2013 [Consulta: 24 maig 2017].
# Brachyrhaphis parismina

Brachyrhaphis parismina és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Centreamèrica: Costa Rica.

## Referències

* ↑ BioLib (anglès) i (txec)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* The Taxonomicon (anglès)
# Brachyrhaphis roswithae

Brachyrhaphis roswithae és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 2,6 cm de longitud total.

## Distribució geogràfica

Es troba a Centreamèrica: Panamà.

## Referències

* ↑ BioLib (anglès) i (txec)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Border Incident

Border Incident és una pel·lícula estatunidenca dirigida per Anthony Mann i estrenada el 1949.

## Argument

Una banda lliura falsos permisos treballadors mexicans per tal de fer-los passar la frontera i ser contractats per grangers. Un agent federal mexicà, Pablo Rodriguez, s'uneix a la mà d'obra, mentre que un dels seus col·legues estatunidenc, Jack Bearnes, li ha de donar un cop de mà, una vegada passada la frontera. Però, de seguida, els dos homes es troben enfrontats al poderós criador, Owen Parkson, que és de fet el verdader cap de la banda.

## Repartiment

* Ricardo Montalban: Pablo Rodriguez
* George Murphy: Jack Bearnes
* Howard Da Silva: Owen Parkson
* James Mitchell: Juan Garcia
* Arnold Moss: Zopilote
* Alfonso Bedoya: Cuchillo
* Teresa Celli: Maria
* Charles McGraw: Jeff Amboy
* José Torvay: Pocoloco
* John Ridgely: Mr. Neley
* Arthur Hunnicutt: Clayton Nordell
* Sig Ruman: Hugo Wolfgang Ulrich
* Otto Waldis: Fritz
* Jack Lambert: Chuck

## Producció

La pel·lícula estava entre un cert nombre de pel·lícules de baix pressupost produïdes per la MGM sota el règim de Dore Schary.

## Referències

* ↑ «Border Incident». The New York Times.
* ↑ Metro is Planning Low-Budget Films: 'Border Incident,' To Be Made Next Year, Fist of Series - Cost Set at $550,000 By Thomas F. Brady Special to The New York Times. New York Times (1923-Current file) [New York, N.Y] 21 Dec 1948: 33.
# Bébé adopte un petit frère

Bébé adopte un petit frère és una pel·lícula muda francesa escrita i dirigida per Louis Feuillade i estrenada el 2 d'agost de 1912.
Aquesta pel·lícula forma part de la sèrie Bébé. És la primera aparició a la pantalla del nou personatge creat per Feuillade, Bout de Zan: interpretat per René Poyen que, aleshores, només tenia quatre anys, el nou infant terrible que aviat ocuparà el lloc de Bébé que ara s'ha fet adolescent.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Paul Manson : Monsieur Labèbe, el pare
* René Poyen : Bout-de-Zan
* Jeanne Saint-Bonnet

## Notes

* ↑ «Bebè adotta un fratello». italiataglia.it.
* ↑ «Indice alfabetico delle pellicole cinematografiche approvate dal Ministero dell'Interno fino al 31 dicembre 1915». fondazionecsc.it.
* ↑ BÉBÉ ADOPTE UN PETIT FRÈRE Arxivat 2023-04-15 a Wayback Machine., a cinememorial.com
# Bébé chemineau

Bébé chemineau és una pel·lícula muda francesa escrita i dirigida per Louis Feuillade i estrenada el juliol de 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bebé chemineau, bifi.fr
# Bosque Farms

Bosque Farms és una població dels Estats Units a l'estat de Nou Mèxic. Segons el cens del 2000 tenia 3.931 habitants.

## Demografia

Segons el cens del 2000, Bosque Farms tenia 3.931 habitants, 1.422 habitatges, i 1.126 famílies. La densitat de població era de 384,2 habitants per km².
Dels 1.422 habitatges en un 33,9% hi vivien nens de menys de 18 anys, en un 67,5% hi vivien parelles casades, en un 8% dones solteres, i en un 20,8% no eren unitats familiars. En el 16,5% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,1.
Per edats la població es repartia de la següent manera: un 26% tenia menys de 18 anys, un 6,2% entre 18 i 24, un 25,4% entre 25 i 44, un 29,4% de 45 a 60 i un 12,9% 65 anys o més.
L'edat mediana era de 41 anys. Per cada 100 dones de 18 o més anys hi havia 95,6 homes.
La renda mediana per habitatge era de 44.055 $ i la renda mediana per família de 49.688 $. Els homes tenien una renda mediana de 40.963 $ mentre que les dones 25.726 $. La renda per capita de la població era de 20.317 $. Aproximadament el 4,8% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bosque Farms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bosque Farms». American Fact Finder. Oficina del Cens dels Estats Units, 12-01-2010.
# Bou i arròs

El Bou i arròs és l'àpat tradicional per la Festa Major de Sant Pere de Reus. Va ser tan popular que va generar l'adagi “A Reus per Sant Pere bou i arròs” que fins i tot Joan Amades el recull dins l'apartat de refranys del volum de cançoner de Folklore de Catalunya
El folklorista Ramon Violant i Simorra ho explica a Etnografia de Reus i la seva comarca referint-se al menú de la Diada de Sant Pere: “el matí es tenia un plat a taula amb avellanes torrades i coca per a convidar els visitants a la casa. El dinar clàssic era el bou i arròs. Això és, arròs a la cassola per primer plat i bou rostit per entrant. Per postres, crema o bunyols de pasta adobada i coca adobada, d'elaboració casolana”. Aquesta menú tradicional no ha arribat fins als nostres dies ni de bon tros, ja el 1923 Pere Cavallé deia: “La decadència dels costums tradicionals estava ja iniciada […] eren molt pocs els veïns que complissin amb el precepte aforístic de “Per Sant Pere bou i arròs”. De les diverses famílies que jo tractava, únicament la d'en Celestí Ferrando, l'impressor, seguia el costum. La senyora Dolors, l'esposa d'en Ferrando, deia, amb certa emoció, que el seu pare tenia per deure ineludible el menjar bou amb arròs el dia de Sant Pere i que ella, en homenatge als avantpassats, seguia fidel a la culinària tradició”
El 2008 la colla del Bou de Reus va recuperar, amb l'assessorament de la cuinera Mariona Quadrada, el bou i arròs per Sant Pere i des d'aquella data s'ha repopularitzat de manera que es fan menjades populars d'aquest plat i també es pot menjar en molts restaurants de la ciutat o comprant un plat preparat que es fa especialment per al Festa Major de Sant Pere.

## Referències

* ↑ Barcelona: Selecta, 1951 p.1217
* ↑ Barcelona: Ed. Alta fulla, 1990, p.659
* ↑ P. Cavallé. Festes i Costums de Reus. Reus: Centre de Lectura, 1990 p.72

## Enllaços externs

* Recepta de bou i arròs Arxivat 2014-12-22 a Wayback Machine.
# CODOG

CODOG (Combined Diesel or Gas - Combinat dièsel o gas) és un tipus de sistema de propulsió naval per a vaixells que requereixen una velocitat màxima considerablement major que la seva velocitat de creuer, particularment navilis de guerra com les fragata sobre corbetes modernes. Aquest sistema de propulsió podem trobar-lo en les noves fragates espanyoles classe Alvaro de Bazan, (F100), construïdes per les drassanes militars de Navantia a Ferrol, amb motors dièsel Bravo 12 construïts a la Fàbrica de Motors de Navantia a Cartagena, els dos motors dièsel tenen una potència de 4.500 kW cadascun.
Per cada arbre d'hèlix hi ha un motor dièsel per a velocitat de creuer i una turbina de gas amb transmissió i reducció mecànica per ràfegues d'alta velocitat. Tots dos propulsors estan connectats a l'arbre mitjançant embragatges, però només es pot utilitzar un a la vegada, a diferència dels sistemes CODAG, que poden utilitzar la potència combinada de tots dos. L'avantatge dels sistemes CODOG és una transmissió més simple, a costa de requerir turbines de gas més potents (o en major quantitat) per erogar la mateixa potència, i el consum de combustibles més gran comparat amb CODAG.
# COBIT

COBIT (Objectius de Control per Tecnologies d'Informació i Relacionades) és un marc de bones pràctiques creat per l'associació professional internacional ISACA per a la gestió de les Tecnologies d'Informació (TI) i el governTI. COBIT proporciona un marc per a implementar un "conjunt de controls per a la tecnologia d'informació i els organitza al voltant un marc lògic de processos TI i facilitadors."

## El marc COBIT

COBIT era inicialment "Objectius de Control per Tecnologies d'Informació i Relacionades", tanmateix abans de la publicación del marc es parlava de CobiT com "Objectius de Control per TI" o "Objectius de Control per Tecnologia d'Informació i Relacionada". El marc defineix un conjunt de processos genèrics per l'administració de les TI, amb cada procés definit juntament amb entrades i productes de processos, activitats clau dels processos, objectius de procés, mesures de rendiment i un model de maduresa elemental. COBIT també proporciona un conjunt de millors pràctiques recomanables per a el govern i el procés de control dels sistemes d'informació i tecnologia amb l'esperit d'alinear TI amb el negoci. COBIT 5 consolida COBIT 4.1, Val-IT i Risk-IT a un marc unic que actua com un marc corporatiu alineat i interoperable amb altres marcs i estàndards.

## Referències

* 1 2 "Capítol 5: COBIT com a Marc per Empresa Governance d'ELL".

## Enllaços externs

* Pàgina de COBIT a ISACA
# Ca la Brígida

Ca la Brígida és un edifici modernista del municipi de Sant Pere de Ribes (Garraf) protegit com a bé cultural d'interès local.

## Descripció

Ca la Brígida està situada a la plaça del Centre i ocupa part del revolt de la carretera d'Olivella. Està formada per dos cossos de planta baixa i pis, amb un pati lateral que dona a la carretera de Sitges i al carrer de Sant Isidre. La façana del cos de l'esquerra, presenta a la planta baixa una porta d'accés centrada a la botiga, i una porta lateral més estreta. Al primer pis hi ha un balcó amb barana de ferro, també centrat, i una finestra lateral tapiada. El coronament, amb barana de terrat, combina la línia recta amb la corba. La façana del cos de la dreta, té una finestra a la planta baixa i tres obertures al pis i una d'elles, la central, és un balcó. El coronament està format per una barana de terrat de línia corba. La decoració del coronament de les obertures i de les baranes és a base de maó vist i de rajola verd.

## Història

El seu arquitecte va ser Josep Font i Gumà. Segons consta a l'Arxiu Municipal de Sant Pere de Ribes, el 23 de novembre de 1932 la propietària, Brígida Font Marcer va sol·licitar a l'Ajuntament permís per a realitzar unes reformes a l'habitatge. Com a resultat d'aquesta intervenció, queda la finestra de la planta baixa del cos de la dreta. Des d'abans de la Guerra Civil i fins als anys 60 del segle xx van conviure a l'edifici un bar i una merceria. Aleshores tancà el bar, mentre la merceria continuà oberta fins a la primera dècada del segle xxi.

## Vegeu també

* Llista de monuments de Sant Pere de Ribes

## Referències

* 1 2 «Ca la Brígida». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 abril 2015].
* 1 2 Palacios, Josep-Lluís «Un cafè de la plaça del Centre» (pdf). L'Altaveu [Sant Pere de Ribes], 15, 2006, pàg. 9. Arxivat de l'original el 2015-04-14 [Consulta: 7 abril 2015]. Arxivat 2015-04-14 a Wayback Machine.
# Ca l'Àvia (Cabanes)

Ca l'Àvia és una casa del municipi de Cabanes (Alt Empordà) inclosa en l'Inventari del Patrimoni Arquitectònic de Catalunya. Situada dins del nucli urbà de la població de Cabanes, al bell mig del terme, formant cantonada entre els carrers Canal i el de les Escoles.

## Descripció

Edifici entre mitgeres de planta rectangular, format per dos cossos adossats, el principal de planta baixa i dos pisos, amb teulada de dues vessants perpendicular a la façana principal.
De la façana destaca el finestral situat a la primera planta. Es tracta d'una finestra balconera rectangular, emmarcada per pilastres amb capitells decorades amb motius florals i, al centre, medallons amb busts. Sostenen un entaulament motllurat damunt del qual hi ha la llinda, coronada per un frontó triangular amb la decoració força mutilada. La llinda està gravada amb l'any 1554 i un lema il·legible degut a l'erosió de la pedra. A banda de la finestra, cal destacar el portal d'accés a l'interior, d'arc rebaixat adovellat en pedra.

## Història

El carrer del Canal suposa el primer eixample urbà de la vila durant el segle xviii. En una de les finestres d'aquesta casa apareix gravada la data de 1554, junt a un lema il·legible a causa de la degradació de la pedra sorrenca amb què va ser feta. Fou propietat d'una de les famílies importants durant l'època medieval, els Aguer.

## Referències

* 1 2 3 4 «Ca l'Àvia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Cabaj-Čápor

Cabaj-Čápor és un poble i municipi d'Eslovàquia que es troba a la regió de Nitra, al sud-oest del país. El 2021 tenia 4.295 habitants. La primera menció escrita de la vila es remunta al 1156.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 6 agost 2022].
* ↑ «História obce Cabaj - Čápor» (en eslovac). Obec Cabaj - Čápor. [Consulta: 6 agost 2022].